Publication: Magyar Közlöny
Issue: MK-1999-15 (Year: 1999, Number: 15)
Era: 1990-2004
Section: 
Paragraph Index: 6

4. Cikk A Felek egyetértenek abban, hogy az Iskola az Igazgatótanács útján a tanári testület tagjait és az iskola egyéb alkalmazottait (a továbbiakban: az iskolai személyzet) helyileg vagy külföldről alkalmazza, ahogy azt az iskolaszemélyzet létszáma megkívánja, illetményüket és egyéb javadalmazásukat az Iskola költségvetéséből biztosítja. A nem magyar állampolgár és nem állandó magyarországi lakos iskolai személyzet tagjai illetményüket és egyéb javadalmazásukat amerikai dollárban kaphatják, foglalkoztatásuk mentes a külföldi állampolgárok munkavállalásáról szóló magyar jogszabályok alól. Az Iskola költségvetését az Igazgatótanács állapítja meg. A Magyar Köztársaság Kormánya nem köteles az Iskola részére felszerelést vagy elhelyezést biztosítani. A jelen Megállapodás szempontjából az iskolai személyzet tagjaként értendők az Iskola igazgatója, tanárai, adminisztratív és üzemeltetési feladatot ellátó dolgozói, amennyiben nem magyar állampolgárok és nem állandó magyarországi lakosok. II. rész JOGSZABÁLYOK 1999/15. szám

Source: https://magyarkozlony.hu/hivatalos-lapok/0129f9465a243fbd8f807b7c0f39ec88c20b3334/dokumentumok/5d576ec931517920ac66d346f00be970dc94bb98/letoltes